GiliGold/VAD_KnessetCorpus huggingface dataset:
יצחק וקנין: אדוני היושב-ראש, אני השתתפתי כמעט בכל הדיונים האלה, כולל בוועדת הכלכלה.
יצחק וקנין: נכון שתעריפי החשמל במדינת ישראל הם בין הנמוכים, לפחות בעולם המערבי, אבל זה שהתעריפים פה נמוכים, חברת החשמל סופגת גירעון כספי, חלק מזה מהמיסוי הגדול שאתם שמים להם במשך כל השנים.
יצחק וקנין: יכולנו להקטין את הגירעון הזה, ואפילו למנוע חלק מההעלאה היום, לו האוצר היה מבטל – אני כבר אז צעקתי, לבטל את הבלו על הסולר, כאשר התחיל המשבר עם מצרים עם אספקת הגז, ויודעים שאף אחד לא יודע מה יקרה במצרים השנה עם כל התהפוכות, לכן המצב הזה יכול להביא את חברת החשמל למצב עוד יותר גרוע.
יצחק וקנין: אולי לכם זה נוח, לתת למצב הזה להגיע לפינה.
ערן יעקב: אני מציע שנבחן אחרי ארבעה חודשים, נראה שאם יש מקום, נמשיך עם 88 אחוז, מעבר לארבעה חודשים, ככל שנראה שהמצב ומחירי החשמל מחייבים- - -
ערן יעקב: בסופו של תהליך, המשמעות, שנבחן, וככל שנראה שיש מקום להמשיך עם ההטבה הזאת, תוך בחינה של מסגרת ההכנסות.
ערן יעקב: אין לנו שום מטרה.
משה גפני: יש לכם - להוריד את המחירים.
ערן יעקב: בכנות, אני יודע כמה זמן הושקע בתהליך הזה וכמה הנדסה גנטית כדי למצוא את הפתרונות האפשריים, שהמחירים האלה לא יעלו.
משה גפני: בבקשה, חבר הכנסת אורלב.
זבולון אורלב: שתי הערות: ברור שעליית מחירי החשמל לא צודקת מבחינה חברתית, כי כמו שנאמר כאן נכון, כל העלאה כזאת היא מטילה עומס שונה על עניים ועל עשירים, וברור שהחלק היחסי של העלייה הזאת בהוצאות של משפחות עניות הוא הרבה יותר גדול יחסית מאשר בהוצאות של משפחות עשירות.
זבולון אורלב: יש סעיף בחוק החשמל סעיף, שמאפשר לעשות דיפרנציאליות במחירי החשמל.
זבולון אורלב: האם אי-אפשר, לאור המצב, שאנו לא רוצים להעלות לחמשת העשירונים התחתונים את מחיר החשמל, האם אפשר לעשות מהלך במסגרת אותו סעיף בחוק, כדי שלחמשת העשירונים התחתונים מחיר החשמל לא יעלה – יש לכך בסיס חוקי?
זבולון אורלב: זאת שאלה ראשונה.
זבולון אורלב: שאלה שנייה, ברור שהשינוי בין גז לסולר זה לא רק שאלה של תעריפים אלא גם שאלה של השפעה על איכות הסביבה – הסולר מזהם הרבה יותר מהגז.
זבולון אורלב: איפה כל זה מתומחר?
זבולון אורלב: מי מטפל בזה?
זבולון אורלב: זה רק עליית מחיר החשמל, ובזה נגמר העניין?
זבולון אורלב: מה עם הזיהום?
זבולון אורלב: מה עם ירידה באיכות הסביבה?
זבולון אורלב: מה עם הגדלת התחלואה?
זבולון אורלב: איפה כל הדברים האלה עומדים?
זבולון אורלב: זה מתוקצב?
זבולון אורלב: מישהו נותן דעתו לעניין הזה?
זבולון אורלב: ומה התשובה לכך?
משה גפני: תודה, הוא תכף ישיב, אבל לפני כן, אליהו אשכנזי, בבקשה.
אליהו אשכנזי: אני מנכ"ל בנ"ל – חברה פרטית שעוסקת בתחנות כוח פרטיות, מוכרת חשמל לשוק החופשי.
אליהו אשכנזי: יש פה הטעיה של האוצר, שתכף אדבר עליה.
אליהו אשכנזי: אנחנו עושים חשמל בדיוק כמו חברת החשמל.
אליהו אשכנזי: מתעלמים מזה בלבל הזה.
אליהו אשכנזי: ערן אמר שצו הבלו פוטר יצרני חשמל מנושא בלו על הסולר.
ערן יעקב: לפי הגדרה.
ערן יעקב: אני יכול להקריא אותה.
ערן יעקב: זה פוגע לנו בכיס בדיוק כמו לחברת החשמל.
ערן יעקב: פנינו למכס, אמרנו: יש צו בלו, אנחנו רוצים פטור.
ערן יעקב: קיבלנו מכתב כתוב: צו הבלו מאפשר שחרור מבלו לחברות שמייצרות חשמל ומייבאות את הדלק בעצמן.
ערן יעקב: זה בדיוק כמו שתגיד שיש לך אישור לצו לשחרור מבלו לחברות שיש להן ארובה של 250 מטר.
ערן יעקב: אז שחררת את הבלו מחברת החשמל, חנקת את יצרני החשמל הפרטיים, שהממשלה רוצה לעודד אותם.
ערן יעקב: אני מוכר את החשמל ב-7.5 אחוז פחות מחברת החשמל, יש אנשים שמוכרים ב-10 אחוז פחות מחברת החשמל.
ערן יעקב: אתם חונקים את היזמים שהשקיעו עשרות ומאות מיליוני דולרים בציוד על-ידי פסיק קטן, שאף אחד לא שם לב בוועדה הזאת.
ערן יעקב: וחנקתם אותנו ארבעה-חמישה חודשים.
ערן יעקב: אנחנו כמעט לא עובדים – לא רק החברה שלי אלא רוב יצרני החשמל.
משה גפני: אתם לא זכאים להנחה הזאת?
משה גפני: חד וחלק, לא.
שי חרמש: כתוב פה: רשיון ייצור עצמי.
שי חרמש: מי שמייבא.
שי חרמש: זה לא כתוב פה.
זבולון אורלב: למה אתה לא מייבא?
זבולון אורלב: אני קטן מדי.
משה גפני: ערן, מה אתם אומרים על זה?
ערן יעקב: יש תנאים, ויש חוק משק החשמל.
ערן יעקב: הוא יכול לקנות מייצור מקומי.
ערן יעקב: לא ייתנו לי את הבלו.
ערן יעקב: יש אישור של המכס, יש לי מכתב של המכס.
ערן יעקב: נהג משאית ישחררו; אותנו לא ישחררו.
שי חרמש: אם זה נכון, זה לא הגיוני.
יצחק וקנין: אתה כמו נהג מונית – נהג מונית בסוף חודש נותן את החשבונות, ומקבל את ההחזר.
יצחק וקנין: פנינו למכס.
יצחק וקנין: לא, חד וחלק.
יצחק וקנין: למה – תשאל אותם.
שי חרמש: ערן, אם זה נכון, תתקנו את זה.
יצחק וקנין: למה לנהג מונית ולנהג משאית כן, ולו- לא?
ערן יעקב: היות שמדובר במוצר שהמסים עליו גבוהים - אחת, ושתיים, מדובר במוצר שיש בו מעילות, זליגות, השפעות חיצוניות שליליות – לא מדובר במוצר רגיל, נקבעו תנאים מאוד ברורים למי שזכאי לקבל את הסולר באותה הטבה.
ערן יעקב: זה רק חברת חשמל.
ערן יעקב: לא, כתוב:
ערן יעקב: התקיימו כל אלה: המשתמש הוא בעל רשיון ייצור או רשיון ייצור עצמי כהגדרתם בסעיף 2 לחוק משק החשמל, להלן חוק משק החשמל, או הוא רשאי לייצר- - -
משה גפני: סליחה, משפט אחד: זה לא הצו שאנחנו דנים עליו; הוא מדבר על הצו שמשרד האוצר פרסם, של הפחתה בייבוא, שלזה לא צריך אישור של ועדת הכספים – הם רק מביאים לנו את זה לידיעה.
שי חרמש: אבל שלא תיווצר אפליה.
שי חרמש: תיווצר האפליה הזאת שוב.
משה גפני: לא אאפשר לך שוב לדבר.
משה גפני: אז אני אדבר בשמו.
משה גפני: יש לכם רשיון לייצור עצמי?
משה גפני: תודה שהעליתם את העניין הזה.
משה גפני: זה לא נוגע לצו שאנחנו אמורים לאשר אותו.
משה גפני: הצו שהובא אלינו, הובא לידיעה.
משה גפני: זה הוציא שר האוצר, יש לו סמכות – זו הפחתה, שהוא יכול להוציא את זה לבד.
משה גפני: הוא הביא את זה, מה שאנשי רשות המסים הביאו, הביאו לידיעה.
משה גפני: בתוך הידיעה התברר שיש פה תקלה.
ערן יעקב: לא בטוח.
משה גפני: יש תקלה.
משה גפני: יכול להיות שהיא תתברר כנכונה, אבל נעקוב אחרי זה.
משה גפני: יש רשימה, שברשימה הזאת נמצאות חברות שמייצרות חשמל לבד ולא חברת החשמל.
משה גפני: השם שלהן לא מופיע כאן.
משה גפני: אם יש להם רשיון לייצור עצמי, הם חייבים להיות ברשימה.
משה גפני: הסיכום הוא שהם יישבו אתם.
משה גפני: הכוונה שלהם, ואומר את זה ערן - תקן אותי אם אני טועה – הכוונה של רשות המסים, לא להפלות; לתת את זה גם לחברות שיש להן רשיון לייצור עצמי.
משה גפני: ככל שהוא עומד לרשת החלוקה – יש תנאים, הם כתובים.
שי חרמש: הוא לא יכול לייצר.
משה גפני: אתם תשבו אתו, תשבו עם רשות המסים, אנחנו נעקוב אחרי זה.
משה גפני: לא נאפשר את האפליה הזאת, מה גם שאומר ערן יעקב חד-משמעית, ואני יודע שעכשיו הוא מתכוון ברצינות, באמת ובתמים.
משה גפני: הוא די הופתע מהעניין הזה, ויכול להיות שיש אצלכם בעיה שהיא לא מוכרת, אבל לא ננהל עליה דיון כאן, כי זה לא הדיון בצו.
משה גפני: אומר ערן יעקב, שיישב אתכם, יבדוק את הדברים, יחד עם אנשי רשות המסים, רשות החשמל.
משה גפני: אתם צריכים להיות בפנים.
משה גפני: אם אתם לא בפנים, יש סיבה, שהם יצטרכו לתת לנו אותה.
זבולון אורלב: תהיה הסיבה, שאתם לא מייבאים דלק.
אליהו אשכנזי: לא מדובר רק על ה-88 אחוז; ה-88 האלה – אל"ף, מרסנים את העלייה של חברת החשמל, ובי"ת, היא מכפילה את מחיר הדלק לנו כיצרנים פרטיים.
משה גפני: אני מבקש לא לדבר נגד אנשי רשות המסים.
משה גפני: הם אנשים טובים.
ערן יעקב: אני רק צריך להזכיר, שהשאלה, אם השתמשתם אי פעם בגז.
שי חרמש: ערן, ברגע שנתת לו היתר לייצר חשמל, והוא מוכר אותו לחברת החשמל, הוא צריך לעמוד בתנאים שווים.
ערן יעקב: כשהוא יצר סולר, המשמעות של כך, כשהיה גז, וחברת החשמל ייצרה בגז, הוא עדיין ייצר בסולר, ועדיין מכר במחיר נמוך יותר, אז השאלה, אם הוא נפגע כתוצאה מכך שאין גז.
משה גפני: סליחה, יש לנו עוד סדר-יום ארוך.
שלמה מולה: אתה לא יכול למכור סולר דיפרנציאלי לאזרחי מדינת ישראל.
שי חרמש: הוא כל הזמן מוכר דיפרנציאלי, כל השנים.
שי חרמש: לחלק יש החזר ולחלק אין.
יהודה ניב: שאלת לעניין ההנחה, שאפשרית במסגרת חוק משק החשמל.
יהודה ניב: במסגרת חוק משק החשמל יש אפשרות לתת הנחה על 400 הראשונים לקבוצות מסוימות באוכלוסייה, בחצי מחיר, כאשר כל ההנחה מסתכמת מקסימום לאחוז וחצי – כך כתוב בחוק - מסך כל הצריכה, לכן זה מאוד מוגבל.
יהודה ניב: הכמות הזאת כבר היום מחולקת כמעט כולה.
יהודה ניב: אי-אפשר להרחיב את זה.
זבולון אורלב: אמרת שהיא עדיין לא מנוצלת כולה.
יהודה ניב: קבוצות אוכלוסייה מסוימות, והן רשומות.
זבולון אורלב: להן ניתן להגדיל את ההנחה?
זבולון אורלב: יש שתיים-שלוש קבוצות, וכנראה, אפשר.
זבולון אורלב: צריך לבדוק בדיוק.
זבולון אורלב: מי מוסמך?
זבולון אורלב: השרים – שר האוצר ושר האנרגיה ביחד.
אמיר אדרי: ההטבה הזאת כמעט מנוצלת עד הסוף.
זבולון אורלב: אני מניח שזה כמה עשרות-מיליוני שקלים.
מנחם קמיש: ההטבה הזאת מיועדת לנזקקים, שמוגדרים על-ידי רשימות של ביטוח לאומי.
מנחם קמיש: העלות הזאת מוערכת כרגע – אני מעריך שזה כ-150 מיליון שקל.
מנחם קמיש: העלות הזאת צריכה לבוא מאיזשהו מקום.
מנחם קמיש: היא מועמסת על כל שאר הצרכנים, כלומר לכל שאר הצרכנים התעריף עולה במקצת.
מנחם קמיש: הקופה היא קופה סגורה.
זבולון אורלב: אבל אני מבין שהקופה לא מנוצלת במלוא 100 האחוזים שלה.
זבולון אורלב: ההנחה באה מהתעריפים.
זבולון אורלב: כשהעלות של זה היא עלות של 100, 150, 200 מיליון שקל – היא צריכה להיות משולמת מאיפשהו.
שלמה מולה: למה האוצר לא מפצה אתכם?
מנחם קמיש: אנחנו רשות חשמל, אנחנו ממשלה.
זבולון אורלב: הבנתי מאגף התקציבים, מראש מינהל החשמל, שהקופה לא מנוצלת.
זבולון אורלב: למה אי-אפשר לנצל אותה עד תומה; לאותן אוכלוסיות שאתה מדבר, לא להעמיס עליהן את ה-6 אחוז התייקרות האלה?
זבולון אורלב: היא מיועדת לנזקקים.
זבולון אורלב: יש רשימות של ביטוח לאומי.
זבולון אורלב: אני מדבר על הרשימות האלה.
זבולון אורלב: היכולת לעשות תעריף דיפרנציאלי היא בדומה לזה שאנחנו לא רוצים מד דיפרנציאלי.
זבולון אורלב: המשמעות של דיפרנציאלי יוצר המון בעיות, בכל היבטיו.
זבולון אורלב: יכול להיות שהפתרון הוא לא במס דיפרנציאלי – יש פתרון אחר, פשוט, למה צריך מס דיפרנציאלי?
זבולון אורלב: יש דרכים אחרות, שרוצים לתת למישהו ספציפי הטבות – אפשר לתת אותן.
זבולון אורלב: יש מס הכנסה שלילי.
זבולון אורלב: יש דרכים אחרות לתת למישהו, נקודתי.
זבולון אורלב: זה יותר נכון.
זבולון אורלב: לייצר משהו דיפרנציאלי, שאחרי זה הוא מייצר בגינו תנועה לכיוון הדיפרנציאלי, יכולת אכיפה מאוד קשה, זה לא נכון; הנכון, אם רוצים – בדלת הראשית.
זבולון אורלב: המנגנון הדיפרנציאלי קיים, הוא עובד, על-פי חוק משק החשמל.
זבולון אורלב: מה שביקשתי, המנגנון הזה שעובד, ולא ממציאים פה שום דבר חדש, שיעבוד גם על ה-6 אחוזים של אותם אוכלוסיות אומללות, שהיום מקבלות הנחה במחיר החשמל - יגדילו את ההנחה הזאת גם ל-6 אחוזים, כדי שלא יעלו להם את התעריף - זה מה שביקשתי.
זבולון אורלב: המנגנון עובד, מה הבעיה?
זבולון אורלב: לא קיבלתי תשובות לשתי השאלות שלי.
זבולון אורלב: למה האוכלוסיות שאתם נותנים להם הנח, לא תיתנו להם את ההנחה גם של ה-6 אחוזים האלה?
יהודה ניב: במסגרת הזאת זה אותו דבר- - -
משה גפני: רגע, לא הבנתי, למה אתם מתערבים בעניין הזה?
משה גפני: הוקמה רשות לחשמל, ואתם צריכים לתת את התשובה.
משה גפני: יכול להיות שזה בלוף, כל הרשות הזאת?
משה גפני: יכול להיות שאגף התקציבים הלאים אותה?
מנחם קמיש: הדבר הזה קבוע בחוק, וכתוב גם איך לעשות את זה, בחוק עצמו: התעריפים לאותם נזקקים צריכים להיות 50 אחוז מהתעריף הביתי – זו ההנחה.
מנחם קמיש: ההנחה היא 50 אחוז.
זבולון אורלב: אם אתה מעלה את התעריף הביתי ב-6 אחוזים, גם אתה מעלה להם את התעריף, והשאלה, למה צריך להעלות את התעריף למשפחות האומללות האלה?
זבולון אורלב: אם צריך עוד כסף, שהוא ייתן עוד כסף.
משה גפני: אתם יכולים להביא את זה לדיון ברשות החשמל?
משה גפני: זה מצריך שינוי חקיקה.
זבולון אורלב: למה שינוי חקיקה?
זבולון אורלב: כי בחוק מצוין בדיוק מהי ההנחה.
משה גפני: זבולון, אתה לוקח את האתגר הזה - לשנות את החוק הזה?
זבולון אורלב: אני מוכן, אבל יש פה בעיה – שהולכים להעלות למשפחות הכי אומללות במדינת ישראל את מחיר החשמל.
משה גפני: אז הוא אומר לך שהוא לא יכול לגעת בזה.
זבולון אורלב: שיגישו הצעת חוק ממשלתית, למה הצעת חוק פרטית?
מנחם קמיש: אבל אמר לך ערן שיש דרכים טובות יותר לטפל בעניין הזה – דרך מתן הטבה לאותם נזקקים.
משה גפני: היינו שם.
יצחק וקנין: יש עוד בעיה - גם בדלק הסילוני.
משה גפני: בצו הבא.
זבולון אורלב: לא קיבלתי תשובה.
שגית אפיק: לחבר הכנסת אורלב, תשובה: סעיף 31א לחוק משק החשמל קובע שהשר בהתייעצות עם שר הרווחה יכול לקבוע אוכלוסיות נזקקות נוספות שיהיו זכאיות לתעריפים - יש בחוק הסמכה לזה.
שגית אפיק: צריך להתקין לשם כך תקנות.
מנחם קמיש: 50 אחוז.
משה גפני: את אומרת שאפשר להכניס אוכלוסיות נוספות.
זבולון אורלב: קודם כל, שיכניסו אוכלוסיות נוספות.
משה גפני: השאלה, אם הן לא נמצאות.
משה גפני: אם הן לא נמצאות, אפשר באמת להכניס.
יעקב אדרי: הם מקבלים את הרשימה מביטוח לאומי.
יעקב אדרי: סביר להניח שהרשימה של הנזקקים נמצאת אצלם.
זבולון אורלב: יש בביטוח הלאומי הרבה רשימות.
זבולון אורלב: אילו רשימות אתם מקבלים?
מנחם קמיש: אני כרגע לא זוכר.
מנחם קמיש: מי שמקבל זה חברת החשמל – היא נותנת את ההנחות.
שגית אפיק: זה לא 50 אחוז.
שגית אפיק: שיעורי הנחה וכמויות שונות לקבוצות אוכלוסייה.
זבולון אורלב: מזל שיש לנו ייעוץ משפטי.
שגית אפיק: השר בהתייעצות עם שר הרווחה ובהסכמת שר האוצר רשאי לקבוע אוכלוסיות נזקקות נוספות, שמי שנמנה עמן ישלם תשלום מופחת בשיעור שייקבע, מהתעריף הביתי.
שגית אפיק: את כמות החשמל שבעדה יהיה זכאי לתשלום מופחת וכן שיעורי הנחה וכמויות שונים לקבוצות אוכלוסייה, ולשם כך רשאי הוא להביא בחשבון את מספר הנפשות המתגוררות בבית הצרכן, אזור המגורים, הכנסותיהן, גילן ומצבן הרפואי, והכול ביחס לצריכת החשמל הממוצעת של צרכנים שבביתם אותו מספר נפשות – זה חוק משק החשמל, סעיף 31א, תשלומים מופחתים.
זבולון אורלב: אולי בכלל אתם גובים חשמל לפי איזה חוק שאנחנו לא מכירים.
זבולון אורלב: יש לכם בעיה, חברים.
זבולון אורלב: אני מציע ליושב-ראש לפחות את אותן אוכלוסיות – בואו נוריד מהן את ההתייקרות הזאת.
זבולון אורלב: אומרים 6 אחוזים.
זבולון אורלב: זה שום דבר, אבל מרכיב החשמל למשפחות האומללות האלה הוא מרכיב רציני ולא 6 אחוז אלא הרבה יותר.
זבולון אורלב: מה עם התשובה לשאלה השנייה של איכות הסביבה?
ערן יעקב: נמצא פה אמיר, הוא מתמחה, מהגנת הסביבה.
משה גפני: מייד.
משה גפני: מעלה חבר הכנסת אורלב, ואני עכשיו מצטרף אליו – זה נכון, הרי מה שיקרה בסוף, תהיה פה קריסה, תהיה מחאה חברתית.
משה גפני: עוד פעם שמו אוהלים בשדרות רוטשילד - תתפסו את זה לפני הזמן.
משה גפני: 50 אחוז זה מי שהוא זכאי לחוק הבטחת הכנסה – זה לא החרדים; החרדים לא זכאים.
משה גפני: אנחנו מדברים על כלל האוכלוסייה.
משה גפני: שם צדקת – שם ההנחה כתובה בחוק, 50 אחוז, אבל יש סעיף אחרי זה, פסקה (ב), שהשר רשאי בהתייעצות עם שר הרווחה ובהסכמת שר האוצר, רשאי לקבוע אוכלוסיות נוספות ולתת הנחות אחרות.
משה גפני: ה-50 אחוז הוא רק על מקבלי הבטחת הכנסה.
משה גפני: לגבי האחרים - לא כתוב בחוק כמה.
משה גפני: מבקש חבר הכנסת אורלב, ואני מניח שכל חברי הוועדה מצטרפים לבקשה הזאת – אני ודאי מצטרף- - -
מנחם קמיש: נבדוק את זה.
משה גפני: עם כל הכבוד, המצב הזה של מחירי החשמל הוא קטסטרופה מבחינת המחירים גם לאדם במעמד הביניים.
משה גפני: יש אוכלוסיות מוחלשות, שאנחנו נתקלים בהן גם במחירים על המים, ונתקלים בהן בכל מיני אירועים אחרים שקורים היום במדינה – אנחנו מבקשים מרשות החשמל להשתמש בסעיף 31א(ב), בסמכות הזאת, לפנות לשרים הנוגעים בדבר, על-פי בקשתה של ועדת הכספים כדי להכניס אוכלוסיות כאלה, שעליהן לא תחול ההעלאה.
משה גפני: גם כך המחירים הם עצומים.
משה גפני: אני לא מכיר את זה, צריך לבדוק את זה.
משה גפני: אתה מוכן בשמנו להביא את זה לרשות החשמל?
משה גפני: אביא את זה לידיעת הרשות, ותקבלו תשובה.
משה גפני: צריך לבחון את כל העניין, כי יש לזה משמעויות.
משה גפני: אני מדבר בעדינות – אני לא רוצה לומר באופן אחר, אבל מבחינת אופי המשטר של מדינת ישראל, אנחנו מפקחים עליכם – אתם רשות ממשלתית, אנחנו מפקחים על העבודה שלכם.
משה גפני: אם אתם לא מטפלים בעניין הזה כמו שצריך, אתם לא עושים עבודתכם.
משה גפני: תצטרכו להסביר לנו, למה לא הוספתם שכבות כאלה, שכולם יודעים שהן במצב כלכלי קשה, והעליתם להם את גם מחיר החשמל, לאחר המחירים הגבוהים שקיימים בלאו הכי.
זבולון אורלב: ולא על חשבון יתר הציבור דרך תמיכה.
זבולון אורלב: יש לך בחוק.
זבולון אורלב: דרך תמיכה – לא על חשבון יתר הציבור.
זבולון אורלב: יש פה אי-הבנה – המקורות זה מקורות התעריף, כלומר כשיש הפחתה לאוכלוסייה אחת, כמו הנזקקים, זה בא על חשבון אוכלוסיות אחרות.
זבולון אורלב: אלא אם כן הוא יפחית לך בעוד אחוז אחד או רבע אחוז, תלוי כמה זה עולה.
משה גפני: מר קמיש, אתם יכולים לבוא אלינו עם תשובה, ולומר שהגעתם למסקנה שצריך להפחית לאוכלוסייה מסוימת או אוכלוסיות מסוימות, ואז תגידו: אבל זה יהיה על חשבון כלל הצרכנים.
משה גפני: אנחנו נעשה את מה שעשינו עם המים: נלך למשרד האוצר, ונגיד להם שאנחנו מבקשים שהם יפחיתו עוד אחוז אחד או עוד 2 אחוזים כדי לממן את הנושא הזה של אותן שכבות מוחלשות או אותן משפחות מוחלשות כלכלית, ואם לא, נצטרך להחליט אם כן או לא, אבל אנחנו רוצים תשובה לזה, כי עכשיו נפלנו לעניין.
משה גפני: לדעתי, שם בחוק יש הגבלה לעד 1.5 אחוז.
משה גפני: כתוב אחוז וחצי, אבל זה לא הגבלה.
משה גפני: אנחנו כבר היום מעל אחוז.
משה גפני: אני מבקש שתבדקו את זה, תתייחסו לזה בכובד ראש, תנו תשובה מוסמכת על זה.
משה גפני: עדיף גם תשובה בכתב – שנדע מה אנחנו אמורים לעשות.
משה גפני: אם אפשר להפחית, וזה ילך על כלל הצרכנים, נדבר עם רשות המסים, עם משרד האוצר.
משה גפני: מר אדרי, בבקשה.
אמיר אדרי: רציתי לענות על השאלות של חבר הכנסת אורלב – הוא שאל, האם המדינה מתייחסת לנושא הסביבתי.
אמיר אדרי: מבחינה תקציבית, אנחנו העברנו למשרד התשתיות – יש שם יחידת שימור אנרגיה, שתפקידה לבצע התייעלות אנרגטית, כלומר ריסון ביקושים, הקטנת הביקושים.
אמיר אדרי: העברנו להם תקציב נכבד – סך הכול 314 מיליון שקלים, שכולל מסע פרסומי, כולל גריטת מכשירים שהם לא יעילים חשמלית – כל זה כדי להקטין את הצריכה.
אמיר אדרי: הקטנת הצריכה אמורה להוביל לקיטון בעלות הסביבתית – זה הפן התקציבי.
משה גפני: בבקשה, המשרד להגנת הסביבה, בקצרה.
אמיר זלצברג: ייצור חשמל גורם לזיהום אוויר, זיהום אוויר גורם בתורו לתוספת תחלואה, שזה עלויות אשפוז, הפסד ימי עבודה, עלויות תרופות וכדומה.
אמיר זלצברג: אנחנו יודעים היום לכמת בדיוק את העלויות האלה.
אמיר זלצברג: מכיוון שהעלויות הללו כיום לא נכללות בתעריף, בסוף 2010 השר להגנת הסביבה קבע צו רוחבי על- - -
אמיר אדרי: לא מדויק, שזה לא נכלל בתעריף.
משה גפני: תענה בבקשה.
אמיר זלצברג: היום קובע את סדר ההפעלה לתחנות כוח השונות, כך שאלה הנקיות יותר יפעלו.
אמיר זלצברג: לשם הבהרה, ברגע שיש גז, כולם ירצו להשתמש בגז - גם מבחינת הצרכן, גם מבחינת חברת החשמל וגם אנחנו .
זבולון אורלב: בגלל שיש צו המעבר עכשיו לסולר לא מזהם יותר את הסביבה?
זבולון אורלב: סולר הוא הכרח.
זבולון אורלב: יכול היה להיות יותר גרוע מזוט, שמזהם פי שניים.
משה גפני: את זה ביקש השר.
משה גפני: אנחנו מבקשים מרשות החשמל תשובה, מה עמדתכם לבי העניין של השכבות המוחלשות.
משה גפני: גם תבדקו את זה משפטית.
משה גפני: גם היועצת המשפטית אצלנו תעבור על זה שוב.
משה גפני: אם אכן יש האפשרות הזאת, אנחנו מבקשים לא להעלות את המחיר לשכבות המוחלשות.
משה גפני: אנא תנו לנו תשובה בכתב.
משה גפני: אם לדעתכם, יצטרכו לקחת את זה על חשבון כלל הצרכנים, אנחנו נדבר עם משרד האוצר, עם רשות המסים, אולי נעשה הפחתה – לא יודע.
משה גפני: צריך קודם כל את התשובה שלכם, כי אתם מוסמכים על-פי החוק לתת את ההנחות הללו, וראוי היום לעשות את זה, לפני שיקרה פה דבר שאף אחד מאתנו לא רוצה שיקרה.
משה גפני: המחירים הם בשמיים.
משה גפני: דבר שני, אני מבקש להביא להצבעה את שני הצווים שהקראתי בתחילת הדיון תוך כדי הודעה של ערן יעקב, שאכן תיבחן ההפחתה של ה-88 אחוזים לקראת תום ארבעת החודשים, שעליהם יש בצו, וייתכן שכשנראה שהמחירים באמת גבוהים, יימשך הצו של ה-88 אחוזים עד סוף שנת 2012.
משה גפני: אני סומך על הדברים האלה, כי- - -
שי חרמש: היצרנים הפרטיים.
משה גפני: שאני בישיבה הקודמת, שאמרתי, כשערן יעקב אמר מה הכמות הנצרכת, ואז אני אומר:
משה גפני: בינואר 2012 יוחזר המס, ואני אומר לאלה מהאוהלים לא להתפרק, כי ב-2012 יוחזר המס, ואז רמזת לי שגם ב-2012 המס יופחת, ועמדת ברמיזתך, נכון?
משה גפני: והרמיזה שלך לגבי ה-88 אחוזים הנחה, אני מקווה שגם בזה תעמוד.
משה גפני: ייבחן.
משה גפני: אני יודע שבארבעת החודשים האלה לא יהיו ירידות דרסטיות – המחירים יהיו גבוהים.
משה גפני: אנחנו מציעים לבחון את זה בחיוב.
משה גפני: מי בעד אישור הצווים – ירים את ידו.
משה גפני: הצבעה בעד – רוב נגד – 1 נמנעים – אין הצווים אושרו.
משה גפני: 1 נגד, הצווים אושרו.
משה גפני: לגבי היצרנים הפרטיים, קחו אותם ברצינות, כפי שאתם נוהגים לעשות, ותגיעו אתם להסכמה.
משה גפני: אם אכן הם רשאים להיכלל ברשימה הזאת, בשמחה רבה; אם הם לא רשאים, תאמרו לנו את הסיבה – שלא נישאר עם דבר, שיום אחד אופיע במכללת ספיר, ואז יגידו לי שעשית - שם אמרו שאני דיקטטור, ושאני סיקריק, אמר עליי מישהו.
משה גפני: אה, כי הממשלה הזאת לא מתחשבת בשכבות החלשות ומעלה את המחירים באופן חמור – אנחנו יודעים.
משה גפני: אבל אנחנו מתקנים את מה שעשו ממשלות קודמות.
משה גפני: ערן, מה הולך לקרות ב-2013 – רמיזה?
משה גפני: ב-2013 צפוי בתחילתה, שיהיה גז, וככל שיהיה גז, אנחנו רוצים שיהיה גז – אבל אנחנו עושים עכשיו תהליך ארוך טווח – להשטיח על פני שלוש שנים.
משה גפני: צו הבלו על דלק (פטור והישבון)(תיקון), התשע"ב-2012.
משה גפני: אתה כל הזמן אומר שאני לא מביא את הישבון, אז הנה – אני מביא אותו.
משה גפני: שנתיים זה אצלך.
משה גפני: סוף-סוף אנחנו מגיעים לצו שנמצא פה שנתיים.
שגית אפיק: הבאתם חדש; הישן עדיין עומד.
משה גפני: זבולון, זה התעכב בגללי, כי שאלתי, למה אין לי ישבון על הסולר למקוואות.
משה גפני: זו שאלה לגיטימית?
משה גפני: המקוואות כבר נפתר, הוא לא היה קשור להסדר הסולר, אבל שאל.
משה גפני: אני אעשה מאזן, מה קיבלתם מוועדת הכספים כל התקופה הזאת.
משה גפני: אתם תתביישו כשאתם מסתכלים.
משה גפני: פעלנו, וזה נכון.
זבולון אורלב: בגלל המקוואות עיכבת את כל זה שנתיים?
זבולון אורלב: עשיתי ניסיונות, שהעניין ייפתר, למרות שלא היה בתחומי.
משה גפני: אנחנו באותו צו הבלו, שיש בו מספר דברים – חלק מהם הבהרות לדברים קיימים, שאנחנו עובדים לפיהם, וזה רק תיקונים מבהירים; חלקם זה תיקונים טכניים.
משה גפני: הדבר הראשון שיש פה זה להרחיב את הסדר הסולר למפעל תעשייתי, כך שגם בסל ייכלל בצו, לאור קיומה של תעשייה מקומית במדינת ישראל, שחשבנו שיש מקום – אנחנו רוצים להכליל אותה.
משה גפני: מדובר בתעשייה מקומית המוגדרת, שעושה שימוש בסולר לתהליך ייצור, וככזה, חשבנו שיש מקום להכליל גם אותה בהסדר הסולר, ולראות בו מפעל תעשייתי.
משה גפני: מנועי בית שמש?
משה גפני: במקרה הזה כן.
רוית נעים: קיים כיום פטור למפעלים תעשייתיים.
רוית נעים: אנחנו מפעילים את הפטור למפעל תעשייתי לא רק על סולר אלא גם על דס"ל, כי יש שימוש במפעל תעשייתי- - -
ערן יעקב: נכון להיום יש הקלה במפעלים שעושים - - - מדובר במפעל שעושה שימוש לא בסולר אלא בדס"ל בתהליך הייצור.
יצחק וקנין: איך זה הולך לכם יחד עם המשרד לאיכות הסביבה – האם זה לא יגביר את הצריכה של הדלק הזה, שאתם נותנים עליו את הפטור?
משה גפני: זה הבא – בצו הזה, אבל בכלי טיס.
ערן יעקב: דבר נוסף, באנו להסדיר ולעגן פטור בארגונים בין-לאומיים שזכאים היום לפטור מתוקף צו תעריף המכס ומס קנייה, חוק המכס – זכאים לפטור.
ערן יעקב: כך גם חשבנו שיש מקום להסדיר את התהליך לארגונים בין-לאומיים, שממילא היום מקבלים פטור – זה רק עניין טכני של הסדרה.
שי חרמש: אונר"א, הצלב האדום, החבר'ה האלה?
זבולון אורלב: אנחנו נותנים הנחות לאונר"א?
ערן יעקב: יש אמנות מתוקף אמנות בין-לאומיות, שאנחנו מחויבים להן.
ערן יעקב: תיקונים טכניים נוספים שיש פה: מה שפעם נקרא נר"מ – נתנו שימוש הטבות בנר"מ.
ערן יעקב: נר"מ זה נקודת רתיחה מיוחדת, גבוהה, שהוא היה משמש תעשיות מסוימות.
ערן יעקב: נכון להיום, פטרנו אותו לגמרי - זה נקודת רתיחה מיוחדת.
רוית נעים: בעבר היה לזה פטור לייצור צמיגים, מוצרי צבע.
רוית נעים: זה סוג דלק בנזין שנקודת הרתיחה שלו גבוהה.
רוית נעים: השתמשה בו התעשייה, אנחנו נותנים לו הפטור, זה תיקון טכני.
רוית נעים: אין פה עניין מהותי.
רוית נעים: גפני עיכב את זה שניים.
רוית נעים: תיקון נוסף הוא תיקון מבהיר לעניין כלי טיס המשמש – דלק המשמש לכלי טיס.
רוית נעים: זה תיקון מבהיר.
רוית נעים: אנחנו עושים את זה, עובדים כך.
רוית נעים: נכון להיום, אנחנו נותנים לכלי טיס שעושים שימוש בדס"ל ובסוג דלק נוסף, LL100, פטור.
משה גפני: זה מזהם.
משה גפני: למה אתם נותנים למזהם?
משה גפני: LL100 נחשב דלק מזהם.
משה גפני: אם איני טועה, ארצות הברית מ-2017 קבעה בחקיקה, למשל, שחל איסור בו.
משה גפני: הוא מכיל גופרית בצורה משמעותית, שהיא רעילה – סליחה, עופרת שהיא רעילה ומסרטנת.
משה גפני: למה אתם מביאים את זה?
משה גפני: ראשית, אנחנו מביאים את זה לא כדי למנוע את זה היום; אנחנו רוצים למנוע את זה מ-2014.
משה גפני: ב-2017- - -
שגית אפיק: בארץ זה ימשיך בשימוש?
גדי רגב: לא נכון.
גדי רגב: קודם אמרת איסור, וזה לא נכון.
גדי רגב: אז אני חוזר.
גדי רגב: לנושא הספציפי הזה, בארצות הברית לא חוקק חוק.
גדי רגב: יש החלטה לבחון את הנושא ב-2017.
ערן יעקב: מתקבל.
משה גפני: למה כלי טיס, נותנים להם הנחה לישבון?
משה גפני: אין ישבון; יש פטור לכלי טיס בקווים בין-לאומיים מתוקף אמנות.
משה גפני: נכון להיום בטיסות מסחריות, וכל טיסה מסוג שהוא במדינת ישראל, שעושה שימוש בדס"ל או ב-LL100, יש פטור מבלו.
משה גפני: יש לי מטוס פרטי.
משה גפני: אני טס ביום ששי.
משה גפני: המדינה מחזירה לי את הדלק, נותנת לי פטור?
משה גפני: לא, אתה מראש לא משלם.
משה גפני: אין בלו.
משה גפני: אתה אומר שהמדינה בגללי מפסידה הכנסות, שזה הולך על חשבון המשפחות האומללות, שמשלמים חשמל גבוה.
משה גפני: איך זה נשמע לך?
משה גפני: אני מבין שאתם מסבסדים טיסות.
יצחק וקנין: זה אמנות בין-לאומיות; כל נושא הטיס זה אמנות בין-לאומיות.
ערן יעקב: אתה אומר שהיה נכון אולי שיהיה צו שמחר יגיד שיש, נניח, פטור – נניח שאנחנו רוצים לאפשר לארקיע, לישראייר, שטסים מתל-אביב לאילת, לזכות מהפטור הזה- - -
משה גפני: או אל-על.
ערן יעקב: אז אתה אומר: למעט קווים, טיסות סדירות מעל 5 אנשים - למשל – יהיה פטור, שכל מה שקשור בטיסות פנאי וספורט, יהיה חייב.
ערן יעקב: אני אומר לך שרוב מדינות עולם – כך זה עובד, שבטיסות פנאי וספורט מחויב בבלו.
ערן יעקב: חשבנו שאולי נכון וראוי לבחון את העניין הזה גם במדינת ישראל.
ערן יעקב: ככל שתדרוש את זה מאתנו, נעשה את זה.
זבולון אורלב: אנחנו דורשים.
משה גפני: אני מציע לקחת את הכסף הזה, לממן את המשפחות בחברת חשמל.
משה גפני: כמה זה?
ערן יעקב: מיליונים בודדים.
משה גפני: עם מיליונים בודדים פתרנו בעיה.
זבולון אורלב: יש לי רעיון לכמה מיליונים בודדים.
זבולון אורלב: להוריד אחוזים במס שכר של העמותות – אגיע להסכם עם גפני.
ערן יעקב: זה בודדים.
משה גפני: תיקונים נוספים זה בעניין חומרי זינה לייצור ממיסים.
משה גפני: במדינת ישראל משתמשים בדלק גם לייצר – תעשיית הדלק משמשת לייצור הרבה דברים, מניילונים, כלה בכוסות וכו', ומייצרים גם ממיסים.
משה גפני: זה חומר גלם שמשמש את התעשייה, אז לייצור חומר הגלם הזה משתמשים גם בדלק – תעשיות הצבע, הבינוי.
משה גפני: פה אנחנו עושים תיקון, שאם השתמשו באובר חומר גלם, מעל הצורך שלהם לייצור הממס- - -
רוית נעים: בתהליך הייצור נשארים עודפים.
ערן יעקב: דבר נוסף, שהוא הסדר טכני – נכון להיום, קבענו שהתקרות בהסדר הסולר יעבדו עם תחילת ההסדר, בהתאם ללשכה המרכזית לסטטיסטיקה.
ערן יעקב: ככל שעבר הזמן, וככל שהתחייבנו שנבחן את התקרות על פני זמן מול ארגון המובילים, מול ארגונים אחרים, ראינו שהנתונים של הלשכה המרכזית לסטטיסטיקה לא תמיד תומכים בצורך של אותם ארגונים, של אותם מובילים של אותם נהגי מוניות, מורי נהיגה – כל הגופים שנתנו להם.